Den Vest-Sjællandske Avis, 1826-06-27
Man havde, formedelst den store Handelskrisis, forventet en overordentlig slet Messe, og var derfor tilfreds, da den i mange Artikler langt overgik Haabet. En overordentlig Mængde Varer var bleven indført, og vilde man derved blot tage Hensyn paa Afsætningens Størrelse, uden at beregne Tabet derved, saa kunde den være bleven regnet iblandt de bedre af de middelmaadige Messer; men saaledes blev den ikke almindelig anseet, og i offentlige Blade blev den udraabt som en total slet Messe, som maatte ruinere mange Fabriker og Handelshuse; thi vel var der klingende Mønt nok, vel blev der solgt nok, men til saa lave Priser, at Tabet var betydeligt. Fabrikanterne trængte til Penge, frygtede for at Conjuncturerne skulle blive værre og beqvemmede sig til at sælge for de Priser, som bleve dem budte. En eeneste Polsk Vexeleer skal have medbragt 200000 Dukater, ogsaa bleve mange Tyrkiske Penge satte i Omløb. Foruden nogle og tredive Grækere og to Amerikanere var det især Kiøbmænd fra Tiflis i Georgien, som giorde betydelige Jndkiøb. To af disse Kiøbmænd vare allerede ankomne til Leipzig i Februar, men efterat de havde godt recognosceret alting, og erfaret, at mange af de Varer, som de søgte skulle komme over Hamborg, saa reiste de dertil og indkiøbte meget til billige Priser. 16 Andre, godt forsynede med Penge, ankom til Leipzig; men de vare saa godt instruerede af deres Jødiske Mæglere, at de først sildig giorde Bud, og erholdt derved de billigste Priser. Man siger, at de have kiøbt for 700000 Rd. De lovede vel, at komme igien; men hvorlænge vil det vel vare inden Rusland, som endnu hidindtil har tilstaaet Georgierne frie Handel, uagtet de staae under dets Herredømme, vil ved den stærke Tilvært af sine indenlandske Manufacturer spærre Veien for disse Jndkiøbere, Man antager, at der allerede ere 300 større og mindre Klædefabriker i Gang i Rusland, hvor blandt det store Klædefabrik i Moskau, som forarbeider i hver Maaned 6000 Pud (hvert Pud til 40 Pund) af mellemfiin, foruden megen Sachsisk electoral Uld, og i Særdeleshed afsender sit Klæde. til Persien. Hvor stærkt Handelen begynder at florere, kan man allene deraf slutte sig til, at Udførselen igiennem Bessarabien og over det sorte Hav beløb sig i 1825. til 3,677,000 Rubler og Jndførselen kun til 1 1/2 Mill. (Der fremkommer saaledes inde i Asien en besynderlig Concurrence imellem den Russiske og Engelske Handel). Hvormange nye Fabriker og Etablissementer af alle Slags opstaae ikke i Polen, Man ville allene erindre sig den Sachsiske Klædebefabrikant Fiedlers Klædefabrik i Kalisch, Glas Liberie Fabrikanterne paa den Polske Statholder Zajonzeks Godser og det Staal og Messingfabrik, som der er kommen i en stærk Drift. J disse skovrige Egne trives alle Hammerværker og Metalar. beider ypperligt, ogsaa forefindes der fortræffeligt Jern. Man kan derfor ikke undre sig over at de Jndbydelser, som under tillokkende Løfter giøres til udenlandske Fabrikanter og at nedsætte sig i Polen, finde Indgang. - Dog alt dette er kun Skyer, som reise sig i en Afstand, nærmere og meere trykkende er den dagligen tiltagende Handelspærring i de Tydske Stater selv. Leipzig er næsten paa alle Sider omgiven af den strengeste Toldlinie, og er ved denne strenge Forholdsregel berøvet den fordum saa indbringende Landhandel, uagtet Halvdelen af Sælgerne ere fra de Preussiske Stater. Siden den 1ste Januar d. A. er Varetransporten med den agende Post bleven i den Grad, gjort vanskelig ved befalingen om DeklarationsAttester, og hvoraf Forsømmelsen bliver paa det strengeste straffet, at selv et Brev med et trykt Ark maae forsynes med en saadan Deklaration. - Klager man derover, saa bliver der svaret, at Preussen har i Forening med de øvrige Forbundstatervillet indføre de høie Toldafgivter imod Frankerige. og England, og at den har siden 1819 indført den høie Grændsetold og derimod gjort al udenlandsk Handel fuldkommen frie. – Det største Onde, som nedtrykkede denne Messe vare uforholdsmæssig lave Priser paa Varerne. Den Sætning er alsk, som især i England er bleven fremsat at ved den uendelige Formerelse af Dampmaskinerne og Besparelse af Menneskehænder ved Mechaniken blive for mange Varer producerede og Arbeidsfolkene i Manufakturstæderne bragte til Fortvivlelse. Man forhauses vel over naar man betragter hvormange Hestes og Menneskers Kraft der er bleven sparet siden Watts og Bulton begyndte at bygge deres Dampmaskiner i Soho. Men enhver Forbedring og Lettelse af Arbeidet ved Produktionen maae altid være til Fordeel og maae opmuntre til en nye Anvendelse af Driviscapitalen; kun maae Manufakturisterne ikke egensindigen forblive ved en vis Fabrikationsgreen; men finde sig i at gaae over fra den ene til den anden; saaledes bliver nu Silkevæveriet i Manchester drevet af Personer, som tilforn vævede Cattun; i Norwich af fordums Klæbevævere. J nogle Distrikter af Devonshire have Uldvævere lagt sig efter at giøre Kniplinger. (Dette kan ogsaa anvendes paa andre Næringsveie, saaledes har Hr. Huskisson i en Tale i Parlamentet, tilraadet Planteurerne paa de Vestindiske Øer, som i Tiden ikke ville kunne udholde Concurrencen med det Amerikanske Fastland i de sædvanlige Colonial producter, at lægge Vind paa Silke= og CochenilleAvl). Ulykken i England reiste sig af en overdreven Spekulation, af Overspændelse, af den Meening at man maae vove alt eller høre op med at handle, Til Vareprisernes Fald paa denne Messe biedrog ogsaa meget, at man blev nødt til i England formedelst den overordentlige Standsning i alle Betalingsmidler at tømme Magazinerne, saa at kke allene de slette Varer bleve overladte Jøderne med 50 PC. En stor Deel af disse Varer strømmede til Hamborg, hvor Kiøbmændene fra Tiflis giorde stærke Opkiøb. Enhver Sælger gjorde nu ogsaa Regning paa Tab, og maatte slaae løs, naar han ikke vilde aldeles give Slip paa at sælge sine Varer. Fabrikerne kunne nu ogsaa virkelig sælge for godt Kiøb, og de i Erzbiergene ere istand til at sælge trykkede Kattuner af de ringeste Sorter for 8 Groschen, (omtrent 11 Rigsbankskilling) Alen.